**Nigel Clough** (s. 9. maaliskuuta 1966) on englantilainen jalkapallovalmentaja ja entinen pelaaja. Marraskuusta 2020 lähtien hän on toiminut Mansfield Townin päävalmentajana.

Ura pelaajana
-------------

Cloughin pelaajaura alkoi Nottingham Forestissa, jonka valmentajana toimi hänen isänsä Brian Clough. Avauskokoonpanon hyökkääjäksi Clough nousi kaudella 1986–1987, jolloin hän oli seuran paras maalintekijä. Hän oli mukana voittamassa Englannin liigacupia kahdesti vuosina 1989 ja 1990. Clough nousi Forestin vuosina myös Englannin maajoukkueeseen, jossa hän pelasi 14 maaottelua. Nottingham Forest putosi Valioliigasta kauden 1992–1993 päätteeksi, minkä jälkeen hänen isänsä erosi valmentajan tehtävistä ja Nigel Clough myytiin Liverpooliin. Clough pelasi Forestissa 400 ottelua, joissa hän teki 130 maalia.

Liverpooliin Clough hankittiin Ian Rushin partneriksi, mutta lupaavan alun jälkeen hän menetti avauskokoonpanon paikkansa Robbie Fowlerille. Clough juuttui vaihtopelaajan rooliin ja lopulta valmentajan vaihduttua hän siirtyi Manchester Cityyn tammikuussa 1996.

Manchester tippui Valioliigasta keväällä 1996 ja 1. divisioonassa Clough menetti paikkansa avauskokoonpanossa osittain loukkaantumisien vuoksi. Kaudella 1996–1997 Clough palasi lainalle Nottingham Forestiin, joka pelasi jälleen Valioliigassa. Seuraavalla kaudella hän pelasi taas Cityssä, mutta seuran pudottua 2. divisioonaan hän sai kauden päätteeksi vapaan siirron.

Saavutukset pelaajana
---------------------

* Englannin liigacup (2): 1989, 1990
* Full Members Cup (2): 1989, 1992

Ura valmentajana
----------------

Lokakuussa 1998 Clough siirtyi pelaajavalmentajaksi Burton Albioniin, joka pelasi Southern Football Leaguen pääsarjassa eli Englannin kuudenneksi korkeimmalla sarjatasolla. Clough nosti seuran Englannin konferenssiin keväällä 2002. Hän ehti valmentaa Burtonia yli 10 vuotta ja pelata kaikkiaan 100 ottelua, kunnes tammikuussa 2009 hän siirtyi päävalmentajaksi Englannin mestaruussarjaan Derby Countyyn, jossa hänen isänsä on edelleen legendan asemassa.  Nuoremman Cloughin johdolla Derby ei kyennyt palaamaan menneiden aikojen loistoonsa, vaan joukkue sijoittui kausilla 2009–2013 Mestaruussarjassa sijoille 13–18. Lopulta Clough sai syyskuun lopussa 2013 potkut. Cloughin viimeiseksi otteluksi jäi 1–0 tappio Nottingham Forestille. 

Lokakuussa 2013 Clough allekirjoitti 2,5-vuotisen sopimuksen Englannin ykkösliigassa pelaavan Sheffield Unitedin kanssa.  Cloughin johdolla Sheffield eteni kaudella 2013/14 välieriin sekä FA Cupissa että Englannin liigacupissa. Ykkösliigassa Clough luotsasi Sheffieldin kaudella 2014/15 viidenneksi ja nousukarsintoihin, mutta tappio Swindon Townille yhteismaalein 7–6 pudotti Sheffieldin nousukarsintojen finaalista. Kauden jälkeen Clough jätti seuran.

Joulukuussa 2015 Clough palasi Burton Albionin päävalmentajaksi. Cloughin johdolla Burton nousi kauden 2015/16 päätteeksi Englannin Mestaruussarjaan ensimmäistä kertaa seuran historiassa. Hän piti joukkueen sarjassa kahden kauden ajan, kunnes Burton putosi takaisin Ykkösliigaan. Clough jätti Burtonin toukokuussa 2020 seuran talousvaikeuksien vuoksi.

Marraskuussa 2020 Cloughista tuli Mansfield Townin päävalmentaja.

Saavutukset valmentajana
------------------------

* Englannin Ykkösliiga
	+ hopeaa: 2016
* Northern Premier League: 2002
* Conference Premier: 2009

Lähteet
-------

* Lansley, Peter: Nigel Clough appointed Derby County manager  7.1.2009. Times Online. Viitattu 7.1.2009. (englanniksi)
* Nigel Clough profile Derby County FC.  Arkistoitu 13.1.2009. Viitattu 7.1.2009. (englanniksi)
* Nigel Cloughin pelaajatilastot Soccerbase.  Arkistoitu 1.10.2007. Viitattu 7.1.2009. (englanniksi)

### Viitteet

1. ↑  Nigel Clough profile Liverpool FC. Viitattu 7.1.2009. (englanniksi)
2. ↑  Derby confirm Clough appointment as boss  6.1.2009. ESPN. Viitattu 7.1.2009. (englanniksi)[vanhentunut linkki]
3. ↑  Derby County sack manager after defeat at Forest  28.9.2013. BBC Sport. Viitattu 4.10.2013. (englanniksi)
4. ↑  Clough vows to sharpen Blades after being unveiled as Bramall Lane boss  23.10.2013. Mail Online. Viitattu 5.1.2014. (englanniksi)
5. ↑  Manager leaves Blades  25.5.2015. Sheffield United. Viitattu 10.5.2016. (englanniksi)
6. ↑  Burton Albion confirm former manager's returns  7.12.2015. BBC. Viitattu 10.5.2016. (englanniksi)
7. ↑  Burton Albion: Nigel Clough to be replaced by Jake Buxton as Brewers boss  18.5.2020. BBC Football. Viitattu 9.1.2023. (englanniksi)
8. ↑  Nigel Clough: Mansfield Town appoint Nottingham Forest favourite and ex-Derby boss as manager  6.11.2020. BBC Football. Viitattu 9.1.2023. (englanniksi)

  

Englannin joukkue – Jalkapallon EM-kilpailut 1992
1 Woods |
2 Curle |
3 Pearce |
4 Keown |
5 Walker |
6 Wright |
7 Platt |
8 Steven |
9 Clough |
10 Lineker |
11 Sinton |
12 Palmer |
13 Martyn |
14 Dorigo |
15 Webb |
16 Merson |
17 Smith |
18 Daley |
19 Batty |
20 Shearer |
Valmentaja Taylor



|  |  |  |  |
| --- | --- | --- | --- |
|   | Edeltäjä:**Paul Jewell** | **Derby Countyn päävalmentaja**1/2009–9/2013 | Seuraaja:**Steve McClaren** |

|  |  |  |  |
| --- | --- | --- | --- |
|   | Edeltäjä:**David Weir** | **Sheffield Unitedin päävalmentaja**10/2013–2015 | Seuraaja:**Nigel Adkins** |